A BIZOTTSÁG 886/2005/EK RENDELETE
(2005. június 10.)
egy elnevezésnek az „Oltalom alatt álló eredetmegjelölések és földrajzi jelzések nyilvántartásába” való bejegyzése tekintetében a 2400/96/EK rendelet mellékletének kiegészítéséről (Miel de Granada) - (OEM)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 6. cikke (3) és (4) bekezdésére,
mivel:
(1)
Spanyolország azon kérelmét, amely a „Miel de Granada” elnevezés bejegyzésére irányult, a 2081/92/EGK rendelet 6. cikkének (2) bekezdésével összhangban kihirdették az Európai Unió Hivatalos Lapjában (2).
(2)
A 2081/92/EGK rendelet 7. cikke szerinti kifogási nyilatkozat érkezett a Bizottsághoz. E kifogási nyilatkozat nem elégíti ki az említett rendelet 7. cikke (4) bekezdésében az elfogadhatósághoz előírt feltételek egyikét sem, ezért ezt az elnevezést fel kell venni az „Oltalom alatt álló eredetmegjelölések és földrajzi jelzések nyilvántartásába”,
ELFOGADTA EZT A RENDELETET:
1. cikk
A 2400/96/EK bizottsági rendelet (3) mellékletét ki kell egészíteni az e rendelet mellékletében szereplő elnevezéssel.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 10-én.